Kraljevska obitelj u Hrvatskoj će boraviti 14. i 15. ožujka, a dobrodošlicu će im poželjeti, predsjednica Kolinda Grabar Kitarović i premijer Tihomir Orešković.

Njihove kraljevske visosoti, Princ Charles od Walesa i vojvotkinja od Cornwalla, Camilla u svojoj turneji obići će Zagreb, Osijek i ergelu u Đakovu. Njihove kraljevske visosti započet će ceremonijom službenog dočeka u Uredu predsjednice Republike Hrvatske te će održati tête-à-tête susret s Predsjednicom Republike i sastanak s hrvatskim izaslanstvom nakon kojeg nisu predviđene izjave predstavnicima medija.

Potom će uslijediti šetnja na Markov trg, a koristit će i uspinjaču. Kao vladin predstavnik primit će ih premijer Tihomir Orešković sa suprugom. Na večeru kod predsjednice na Pantovčaku pozvano je oko 60 ljudi, među kojima su Vesna Pusić i Zrinka Cvitešić. Pozvan je bivši premijer Zoran Milanović, no ispričao se odlaskom na poslovni put. Što će biti na meniju, još se ne zna, ali zasigurno je u pitanju vrhunska kuhinja, piše dnevnik.hr.

Njihove kraljevske visosti će također posjetiti Hrvatsko narodno kazalište u Zagrebu, te će prisustvovati proslavi 70. godišnjice postojanja British Councila u Hrvatskoj. Nakon kraćeg obilaska HNK, Princ i Vojvotkinja pogledat će predstave učenika koji sudjeluju u programu obilježavanja 400. godišnjice smrti Williama Shakespearea, te izvedbe hrvatskih plesača.

A kako to mora biti kod svih posjeta plave krvi stižu kraljevska pravila i tretman, stoga nađete li se u blizini princa Charlesa i vojvotkinje Camille, morali biste pripaziti na brojna pravila kako se ne bi osramotili ili još gore uvrijedili britansku kraljevsku obitelj. Brojne su se svjetski poznate ličnosti dovele u neugodnu situaciju zbog nepoznavanja nekih osnovnih pravila. Kako smo već kazali, dobrodošlicu će kraljevskom paru poželjeti premijer Orešković i predsjednica Grabar Kitarović, a protokol također vrijedi i za njih, kao i za sve s kojima će se obitelj susresti.





>>>RIGOROZAN PROTOKOL: Ove stvari nikako ne smijete napraviti u prisutnosti princa Charlesa!

Kako putuje kraljevska obitelj

Princ Charles najveći je putnik kraljevske obitelji, a samo godinu dana on i Camilla potrošili su više od 23 milijuna funti na putovanja. Koliko su skupa njihova putovanja govori i činjenica da su za svog sedmodnevnog boravka u SAD-u potrošili devet milijuna kuna. Kraljevska obitelj inače nema praksu putovati privatnim kraljevskim avionom, osim u slučaju kraljice, pa često putuju komercijalnim letovima, ali uz vrhunski tim osiguranja sastavljen od provjerenih profesionalaca. S njima putuje i njihov osobni fotograf, Andrew Edwards, inače novinar s odlikovanjem Britanskog Carstva.

No, za njih ipak vrijede neka pravila pri putovanjima, a to je da moraju imati putovnice, naravno, osim kraljice koja se mora samo predstaviti punim imenom i prezimenom, adresom, nacionalonošću, dobi, spolom i mjestom rođenja, a drugo i najvažnije pravilo jest da dva nasljednika prijestolja nikada ne smiju putovati zajedno. To je pravilo nekoliko puta prekršio princ William koji je sa sobom na put vodio svog sina, princa Georgea. No, to se moralo promijeniti pa sada maleni princ ide u ruke dadilji i baki Carole Middleton.

[box type=”shadow” align=”” class=”” width=””]Članovi kraljevske obitelji ne putuju u kako se kaže, ležernoj odjeći, već su gotovo uvijek potpuno sređeni, što znači da žene nose dvodjelni kostim ili dugu haljinu s potpisom, dok muškarci trebaju biti u odijelu.[/box]

Princ Charles sa sobom na putovanja pak uvijek nosi opremu za golf, a kako ne koristi mobitel s njim putuje i telefonista. Također nikamo ne ide bez čačkalice koju su samo za njega izradili od posrebrene dikobrazove bodlje. Charlesov omiljeni čaj je Earl Gray koji pije s medom, a omiljeno jelo mu je velška voćna torta. Na svojim putovanjima gotovo uvijek sluša Leonarda Cohena.

>>>KRALJEVSKA OBITELJ U ZAGREBU: Evo tko će praviti društvo princu Charlesu

Komentari